Demokratska stranka (Kambodža)
Demokratska stranka (kmerski: ក្រុមប្រជាធិបតេយ្យ; srpskohrvatski: "Demokratska grupa") bila je lijevo orijentirana nacionalistička stranka u Kambodži, koju je 1946. godine osnovao princ Sisowath Youtevong. S obzirom da su u periodu kolonijalne Kambodže bili glasni i radikalni zagovornici nezavisnosti, Demokratska stranka je bila dominantna politička opcija u Kambodži sve do formiranja Sihanoukovog pokreta Sangkum 1955. godine. Njezina glavna opozicija bila je Liberalna stranka, koja je bila monarhistički i konzervativno orijentirana. 

Kada je stranka sredinom pedesetih skrenula ulijevo, brojni ugledni članovi, među kojima je bio i Penn Nouth, napustili su stranku. Godine 1955., Sihanouk je osnovao antikomunistički pokret Sangkum kako bi izašao na parlamentarne izbore. Dan prije izbora, vladini agenti pucali su na tadašnjeg stranačkog vođu, ljevičara Kenga Vannsaka, a na sam dan izbora su glasači Demokratske stranke masovno pozatvarani; uz to, napadnut je i ured stranke u gradu Battambangu. Demokratska stranka je na koncu osvojila samo 12% glasova na izborima 1955. godine, a dvije godine kasnije je i službeno raspuštena. Prema pismima koje ja za sobom ostavio princ Sisowath Monireth, raspuštanje se dogodilo nakon "prijateljskog sastanka" između preostalih vođa stranke i premijera Sihanouka, nakon kojega su demokrati pretučeni od strane Lon Nolove policije.

Stranka je obnovljena 1970. godine od strane Ina Tama, ali je nakon niza manipulacija i neuspjeha potpuno izostala s političke scene. Raspuštena je nanovo tokom 90-ih godina. 

Službeni slogan stranke bio je "Mir, nezavisnost, disciplina i hrabrost", dok je službeni logo bila slonova glava s tri lotosova cvijeta.

Izborna historija

Reference

Bivše političke stranke u Kambodži